**ELŐTERJESZTÉS**

**a Gazdasági és Városstratégiai Bizottság**

**2016. február 22-ei ülésére**

**Tájékoztatás az IVS III. projekt keretében megvalósuló Csónakkikötő és fedett rendezvényhelyszínről**

Az „Új Városliget építése Szombathelyen” elnevezésű projekt keretében a Gastro-B Vendéglátóipari és Szolgáltató Kft. valósította meg a Csónakkikötő és fedett rendezvényhelyszín elnevezésű projektelemet. Konzorciumi partner a jogerős építési engedély beszerzését követően a kivitelezésre vonatkozó közbeszerzési eljárást lefolytatta, a nyertes ajánlattevővel kivitelezési szerződést kötött. Az eljárás lefolytatását a Közreműködő Szervezet megvizsgálta és a szabályossági döntést rögzítette. A kivitelezés ütemszerűen lezajlott, a műszaki átadás-átvétel lezárult. A beruházás keretében létrehozott épület 2015. augusztus 25-én jogerős használatbavételi engedélyt kapott. A Fedett rendezvényhelyszín – DECK bistro & bar elnevezéssel bejelentett vendéglátó tevékenység 2015. október 20-án nyilvántartásba vételre került. A projekt során megépült nyilvános mellékhelyiség üzemetetését ugyancsak a Gastro-B Kft. látja el. A Városüzemeltetési Osztály több alkalommal ellenőrizte a nyilvános mellékhelyiség nyitvatartását, amelyet minden alkalommal rendeltetésszerűen nyitva talált.

A Savaria Városfejlesztési Nonprofit Kft. 2015. október 13-i tájékoztatása szerint a projektelem megvalósítása a pályázati útmutató előírásait betartva, minden szükséges engedély beszerzésével valósult meg, amely a Támogató részéről is ellenőrzésre került; a megvalósult beruházás a Csónakkikötő és fedett rendezvényhelyszín funkciót egyaránt betölti, így a projektben vállaltak teljesítésre kerültek.

A projekt záró helyszíni ellenőrzése 2015. december 1-3-án lezajlott. A szemle fenti projektelem megvalósítása vonatkozásában hiányosságot nem tárt fel.

Kérem a Tisztelt Bizottságot, hogy az előterjesztést megtárgyalni, és a tájékoztatást elfogadni szíveskedjék.

**Szombathely, 2016. február „ ”**

 **/: Illés Károly :/**

HATÁROZATI JAVASLAT

**…/2016. (II. 22.) GVB számú határozat**

Szombathely Megyei Jogú Város Gazdasági és Városstratégiai Bizottsága az IVS III. projekt keretében megvalósuló Csónakkikötő és fedett rendezvényhelyszínről szóló tájékoztatást elfogadta.

**Felelősök:** Lendvai Ferenc, a Bizottság elnöke

Illés Károly, Alpolgármester

/a végrehajtásért: Szakály Szabolcs, Városfejlesztési Kabinet vezetője/

**Határidő:** azonnal